Akken i t-id-nenna deg tezwart, amahil-a ad yili ɣef usugnan n yinig di tmedyazt n Lḥusin Yeḥya. Deg uḥric-agi amezwaru, ad neεreḍ ad d-nemmeslay sumata ɣef yinig di tmetti taqbaylit d ssebat i yeǧǧan imdanen ad unagen ɣer tmura n medden. Ad d-nefk awal, daɣen, ɣef usentel n yinig di tmedyazt taqbaylit (timawit, tin yettwacnan d tmedyazt yuran/yettwarun). Ad d-nuɣal di tagara n uḥric-a ɣer tmeddurt n umedyaz asdawan Lḥusin Yeḥya d wayen akk yura ama di tisɣunin ama deg wammuden n tmedyazt ama deg uẓeṭṭa n internet.